Diari Oficial de la Generalitat Valenciana


Sumari del DOGV 5431, del 18-01-2007 (2007/295)

RESOLUCIÓ de 21 de desembre de 2006, del vicepresident del Consell per la qual es convoquen 4 beques per a la realització de pràctiques professionals d'Informàtica.
--------------------------------------------------------------------------------------------------------------------------------------------------------------------

### Dades del document

Número de DOGV
:   5431

Data del DOGV
:   18-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/295


Data del document
:   21-12-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * suport econòmic
    * assignació per estudis
    * ajuda pública
    * professió de la informàtica

D'acord amb les facultats conferides per l'article 35 de la Llei 5/1983, de 30 de desembre, del Consell de la Generalitat.  
L'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, en allò que no s'opose al que disposa la Llei 38/2003, General de Subvencions.  
El Decret 108/1992 de 6 de juliol del Consell de la Generalitat, pel qual es regula la concessió de beques.  
La Resolució de 2 de novembre de 2004, del president de la Generalitat per la qual es deleguen competències entre altres en el vicepresident del Consell.  
Mitjançant la present resolució, es convoca la concessió de 4 beques per a la realització de pràctiques professionals d'informàtica, dins de l'àmbit de l'administració pública.  
Resolc  
Primer. Objecte  
L'objecte d'esta resolució és la convocatòria de 4 beques, per a pràctiques professionals d'informàtica en el Servici d'Informàtica de la Sotssecretaria de la Presidència de la Generalitat.  
Les beques s'estructuren en tres especialitats o blocs temàtics, a saber:   
1. Sistemes i comunicacions (una beca).  
2. Desenvolupament d'aplicacions (una beca).  
3. Microinformàtica (dos beques)  
Segon. Requisits dels sol·licitants  
Podran optar a les beques, per als blocs temàtics 1 i 2:  
a) Els enginyers informàtics que hagen obtingut la titulació a partir de 2002 (inclòs).  
b) Els diplomats o enginyers tècnics d'Informàtica que hagen obtingut la dita titulació a partir de 2002 (inclòs).  
c) Els estudiants d'Enginyeria Informàtica o Enginyeria Tècnica Informàtica que tinguen almenys 100 crèdits de la titulació.  
Per al bloc temàtic número 3 (microinformàtica):  
d) Les persones que hagen acabat el segon cicle de Formació Professional, en l'especialitat d'informàtica, o algun cicle formatiu reglat d'informàtica, a partir de 2002 (inclòs).  
Els sol·licitants hauran de complir els requisits establits en l'article 13 de la Llei General de Subvencions.  
Tercer. Duració i dotació econòmica  
Les beques tindran una duració d'un any (12 mesos).   
La data prevista de començament serà a partir de l'1 de maig de 2007.  
Les beques estaran dotades amb un import brut de 1.000 Euros mensuals cada una, amb un import brut global màxim de 48.000,00 Euros.  
Es finançaran a càrrec del Pressupost de la Generalitat: per als exercicis 2007 i 2008, aplicació pressupostària 60.52.82.155.67.4, codi de línia T4002000. Esta convocatòria, la concessió i continuïtat de les beques es condicionen a la previsió del crèdit adequat i suficient en els pressupostos mencionats.  
La forma de pagament serà mensual, previ certificat del Servici d'Informàtica de la bona marxa objecte de la beca.  
Quart. Formalització de sol·licituds  
Els candidats hauran de presentar, en el Registre General de la Presidència de la Generalitat, C/ Juristes, 10, de València o en qualsevol de les dependències previstes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú, una sol·licitud, segons el model que es detalla en l'annex I, que estaran a disposició de les persones interessades en el Registre General de la Presidència de la Generalitat, amb la documentació següent:  
a) Fotocòpia del DNI compulsada.  
b) Currículum, del qual formaran part les dades personals, domicili habitual, data de naixement, telèfon, experiència professional i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, etc.  
c) Fotocòpia compulsada del títol acadèmic acreditatiu dels requisits exigits en l'article segon i del corresponent expedient acadèmic.  
d) Declaració responsable d'estar al corrent de les seues obligacions fiscals i de seguretat social, que haurà de ser substituïda pels corresponents certificats en el cas de resultar beneficiari de la beca. L'aportació dels certificats es realitzarà amb anterioritat a la proposta de resolució. Hauran de fer constar en la sol·licitud: "Beques d'Informàtica de l'any 2007" i el bloc temàtic triat, d'acord amb el punt 1.  
e) Declaració responsable de no incórrer en cap de les prohibicions per a obtindre la condició de beneficiari que s'establixen en l'article 13 de la Llei General de Subvencions, o acreditació de l'esmentat extrem per mitjà de qualsevol dels mitjans establits en el seu apartat sèptim.  
Els candidats que opten als blocs temàtics 1 i/o 2, poden optar a un o a ambdós, però no al tercer i els que opten al número 3 no podran optar ni a l'1 ni al 2.  
Quint. Termini de presentació de sol·licituds  
El termini de presentació de sol·licituds serà de 15 dies hàbils comptats a partir de l'endemà al de la publicació d'esta convocatòria en el Diari Oficial de la Generalitat.  
Sext. Termini de selecció i concessió de beques  
1. La concessió de les beques s'efectuarà per resolució del vicepresident del Consell, per delegació del president, a la vista de la decisió de la comissió avaluadora. La dita comissió estarà integrada pels membres següents:  
- La secretària general administrativa o persona en qui delegue.  
- El cap de Servici d'Informàtica  
- Tres tècnics del Servici d'Informàtica.  
La Presidència de la Generalitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.  
2. La selecció dels becaris vindrà donada per la puntuació obtinguda en el barem següent:  
Aspectes comuns.  
- Titulació acadèmica: (fins a 3 punts). Es valorarà l'expedient acadèmic fins a la data.  
- Coneixements de valencià homologats per la Junta Qualificadora de Coneixements de Valencià: (fins a 1 punt)  
- Coneixements acreditats oficialment d'idiomes comunitaris: (fins a 1 punt)  
Aspectes específics en funció del bloc temàtic o especialitat (fins a 10 punts).  
Per al bloc temàtic de Sistemes i Comunicacions, es valoraran els coneixements en les àrees següents:  
- Sistemes de cablejat estructurat  
- Elements electrònics de xarxes locals: Hubs, Switchs, Routers.  
- Administració del sistema operatiu de xarxa Windows 2000 Server.  
- Administració de la ferramenta Microsoft Exchange 2003.  
- Administració de Solaris i Linux.  
Per al bloc temàtic de desenvolupament d'aplicacions, es valoraran els coneixements en les àrees següents:   
- Bases de dades relacionals i SQL  
- Oracle, ACCESS i Livelink Collections Server (Basis)  
- Connexions ODBC i JDBC  
- Visual BASIC  
- Desenvolupament Web (Photoshop, HTML, JavaScript, CSS, ASPE, JSP)  
- Accessibilitat Web  
- Arquitectures J2EE i Java (applets, servlets)  
- Intercanvi electrònic de dades i presentació: XML, XSL, Servicis Web  
- Servidors Web: Apatxe  
- Navegadors i gestors de continguts  
Per al bloc temàtic de microinformàtica es valoraran els coneixements en les àrees següents:  
- Microinformàtica. Arquitectura de PC's. Windows XP.  
- Instal·lació i configuració de portàtils, agendes electròniques i mòbils.  
- Sistemes de cablejat estructurat  
- Elements electrònics de xarxes locals: Hubs, Switchs, Routers.  
- Microsoft Exchange 2003.  
La comissió avaluadora es reunirà dins dels 10 dies següents al final del termini de presentació de sol·licituds i convocarà, a entrevista personal i/o prova escrita, a tots aquells candidats que, complint els requisits exigits en la present convocatòria, superen 8 punts dels exposats anteriorment. La puntuació de l'entrevista i/o prova escrita serà de 0 a 10 punts. Esta entrevista i/o prova escrita se centrarà fonamentalment en els temes exposats en el paràgraf anterior del barem (per a cada una de les especialitats o blocs temàtics).   
3. Finalitzat el procés selectiu la comissió, en el termini d'un mes a partir de l'endemà al de la finalització de presentació de sol·licituds, elaborarà tres relacions provisionals de beneficiaris i tres bosses de reserva prioritzades, en funció de la puntuació obtinguda, d'acord amb els blocs temàtics ressenyats en l'article 1, per a cobrir les vacants que puguen produir-se per renúncia o abandó.  
4. Els aspirants seleccionats hauran d'acreditar, amb anterioritat a dictar-se la proposta de resolució de concessió, estar al corrent en el compliment de les seues obligacions tributàries i davant de la Seguretat Social.  
5. La resolució del vicepresident del Consell, per delegació del President de la Generalitat, que atorgue les beques es farà efectiva en el termini màxim de dos mesos a partir de l'endemà de la publicació en el DOGV i es publicarà al mateix Diari Oficial de la Generalitat. A esta relació s'acompanyarà les borses constituïdes pels aspirants que no resulten adjudicataris de les beques, ordenats d'acord amb la puntuació obtinguda, per a cobrir les vacants que puguen sorgir durant el període de benefici. Esta resolució es farà pública, també, en els taulers d'anuncis de la Presidència de la Generalitat.  
Sèptim. Obligacions, incidències i tutoria dels becaris  
1. Drets i obligacions:  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.  
La condició de becari no genera cap relació laboral ni administrativa amb la Generalitat.   
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, funcionari o laboral, quedarà en la situació administrativa que procedisca d'acord amb la normativa de funció pública.  
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al seu servici establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.  
Els becaris hauran de complir així mateix amb les condicions establides en l'article 14 de la Llei General de Subvencions que li siguen d'aplicació.  
2. Tutoria:  
Els becaris, una vegada reben la notificació d'haver sigut seleccionats per a una beca estaran obligats a tindre una dedicació a les activitats objecte de la mateixa de 35 hores setmanals en horari de matí o vesprada, que hauran de ser realitzades davall la supervisió o tutoria del personal del Servici d'Informàtica de la Presidència de la Generalitat designat a este efecte.  
El cap del Servici d'Informàtica ordenarà les activitats o establirà la dedicació i torns dels becaris atenent el fi de les beques.  
Finalitzat el benefici de la beca, i amb un informe previ d'assistència, aprofitament i aptitud del cap del Servici d'Informàtica s'estendrà el certificat corresponent.  
3. Incidències:  
El vicepresident del Consell resoldrà, per delegació del President de la Generalitat, les incidències que es produïsquen durant el període de benefici de les beques a proposta del cap del Servici d'Informàtica, i podrà deixar-les sense efecte, amb audiència prèvia a l'interessat, en els casos següents:  
a) Incompliment de les seues obligacions.  
b) No realitzar l'activitat que va motivar la concessió.  
c) Deixar de reunir els requisits exigits en la present convocatòria.  
El vicepresident del Consell, per delegació del President de la Generalitat, i a proposta del cap del Servici d'Informàtica, emetrà una resolució per la qual es procedirà a cobrir les vacants que pogueren produir-se bé com a conseqüència de renúncies que deixen vacant el benefici d'una beca o per disponibilitat presupostària, servint-se per a això de la borsa de reserva que resulte del procediment de selecció prèviament efectuat i en l'orde que s'hi establix.  
Contra esta resolució, que posa fi a la via administrativa, es podrà interposar potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciós Administrativa. Tot això sense perjuí que s'utilitze qualsevol altra via que es considere oportuna.  
València, 21 de desembre de 2006.- El vicepresident del Consell (per delegació del President de la Generalitat mitjançant Resolució de 2 de novembre de 2004): Victor Campos Guinot.  
ANNEX I  
Beques d'informàtica de l'any 2007 (Presidència)  
Nom i cognoms.................., domicili ......................, carrer....................., núm..., DNI ............, lliurat a????..data..........., telèfon.............., en el meu nom........, coneixent la resolució publicada en el DOGV núm........., de .........., per la qual la Presidència de la Generalitat convoca huit beques per a la realització de pràctiques professionals d'informàtica en el Servici d'Informàtica de la Presidència de la Generalitat, i també les condicions establides en les bases, em compromet a acceptar-les i participar plenament en els programes de treball que siguen establits, en el cas de ser adjudicatari, i declare que totes les dades personals, acadèmiques i professionals assenyalades en l'escrit són certes, i adjunte la documentació següent:  
- Fotocòpia compulsada del document nacional d'identitat  
- Currículum  
- Certificat expedient acadèmic  
- Declaració jurada que, en el cas de ser adjudicatari d'una de les beques, en el moment de començar el seu benefici, la persona interessada no té cap relació laboral i està al corrent de les seues obligacions fiscals i de seguretat social i no es beneficiària de cap altra beca.  
- Altres documents que acrediten la possessió de títols, cursos, seminaris, conferències, mèrits docents, d'investigació, etc.  
SOL·LICITE  
Que siga admesa la instància amb la seua documentació a l'efecte del que establix la convocatòria de les beques, optant a l'especialitat o bloc temàtic:  
Sistemes i comunicacions \_  
Desenvolupament d'aplicacions \_  
Microinformàtica \_  
València,............. d?- ............... de  
(firma de l'interessat/da)